‘પાબ્લો ત્યારે એટલો ગરીબ હતો કે ખુદને ખાવાના ફાંફાં હતા. એણે જેલમાં તથા ગલીઓમાં ભીખ માંગતી સ્ત્રીઓને જોઈ હતી. બસ, પોતાના ભૂખમરાને એણે પોતાની કલામાં વણી લીધી. કલાકારની કલાકૃતિમાં ઘણીવાર એના જીવનનું પ્રતિબિંબ પડતું હોય છે. વળી, આ પેઇન્ટિંગની ખૂબી એ છે કે આમાં છોકરી સૂપ સ્ત્રીને આપી રહી છે કે સ્ત્રી છોકરીને સૂપ આપી રહી છે તે તમે નક્કી ન કરી શકો.’ કશિશ બધું વિગતવાર કહેતી હતી તે કૌશલ બધું સાંભળતો રહ્યો.